— Я мела досвед працы бэк-вакалісткай і здымалася ў тэлевізійным праекце “Акадэмія талентаў”, але ніколі не выходзіла на конкурс такога ўзроўню. Калі ён пачаўся, увечары ў тэленавінах пачула, што беларускае радыё гэтым конкурсам стварае канкурэнцыю рэйтынгавым спевакам. Нас праслухоўвалі такія мэтры, як Эдуард Зарыцкі, Эдуард Ханок, Аляксандр Ціхановіч… Таму было крыху страшнавата. Вядома, я ўзрадавалася б нават трэцяму месцу. Але вынікі перасягнулі спадзяванні! Званне лаўрэата ІІ ступені надае мне больш упэўненасці ў жаданні працягваць займацца любімай справай. Не сумняваюся, што такі конкурс патрэбны.